Odnos između vremenskih uvjeta i hospitalizacija zbog ishemijskog moždanog udara i subarahnoidalnog krvarenja

**Cilj** Odrediti učinak različitih vremenskih uvjeta na hospitalizaciju pacijenata zbog ishemijskog moždanog udara i subarahnoidalnog krvarenja na južnoj Floridi.

**Postupci** Između lipnja 2010. i srpnja 2013. zabilježili smo dijagnostičke podatke pacijenata sa spontanim subarahnoidalnim krvarenjem i moždanim udarom. Prikupili smo dnevne vremenske prognoze od *National Weather Service*-a i prospektivno sparili podatke. Izračunali smo omjer stope incidencije (OSI).

**Rezultati** Povišena stopa incidencije ishemijskog moždanog udara bila je konzistentna s dnevnim najnižim (OSI 1,03, *P* = 0,128) i najvišim tlakom zraka (OSI 0,98, *P* = 0,380), najvišom temperaturom zraka (OSI 0,99, *P* = 0,375) i pojavom uragana ili oluja (OSI 0,65, *P* = 0,054). Povećana incidencija slučajeva sa subarahnoidalnim krvarenjem bila je konzistentna s dnevnim najnižim (OSI 0,87, *P* < 0,001) i najvišim tlakom zraka (OSI 1,08, *P* = 0,019) i najvišom temperaturom zraka (OSI 0,98, *P* < 0,001). Pojava uragana ili oluja nije utjecala na učestalost subarahnoidalnog krvarenja. Nismo pronašli razliku između pojava fronti i hospitalizacija zbog ishemijskog moždanog udara i subarahnoidalnog krvarenja.

**Zaključak** U doba najvišeg i najnižeg tlaka zraka i najviših dnevnih temperatura može se očekivati veći broj slučajeva ishemijskog moždanog udara i subarahnoidalnog krvarenja. Pojava uragana i tropskih oluja povećala je rizik od ishemijskog moždanog udara ali ne i subarahnoidalnog krvarenja. Ovi rezultati mogu pomoći u razvoju planova za prevenciju cerebrovaskularnih bolesti.